டி. வி. கோபாலகிருஷ்ணன்

திருப்புனித்துறை விசுவநாத கோபாலகிருஷ்ணன்  (Tirupanithurai Viswanatha Gopalakrishnan, பரவலாக TVG, பிறப்பு: கேரளத்தின் திருப்புனித்துறையில் சூன் 11, 1932) சென்னையைச் சேர்ந்த ஒரு கருநாடக இசை  மற்றும் இந்துத்தானி இசைக் கலைஞர்.

 வாழ்க்கையும் பணிவாழ்வும் 
கோபாலகிருஷ்ணன் இரண்டு நூற்றாண்டுகளாக இசைத்துறையில் ஈடுபட்ட கலைக்குடும்பதைச் சேர்ந்தவர். இவரின் தந்தை டி. ஜி. விசுவநாத பாகவதர், கொச்சி மகாராசா அவையில் இசைக்கலைஞராக இருந்தவர். இவர் ஒரு வாய்ப்பாட்டுக்காரர் மட்டுமல்லாது வயலின் மற்றும் மிருதங்கம் வாசிப்பதிலும் தேர்ந்தவர். மிருதங்கத்தை தமது நான்காவது அகவையிலேயே வாசிக்கத் துவங்கி ஆறாம் அகவையில் திருப்புனித்துறை கொச்சி அரண்மனையில் அரங்கேற்றம் கண்டார். இவர் தமது கருநாடக இசையை செம்பை வைத்தியநாத பாகவதரிடம் பயின்றார்.

கோபாலகிருஷ்ணன் தனது 9 ஆவது வயதில் செம்பை வைத்தியநாத பாகவதருக்கு பக்க வாத்தியம் வாசித்தார்.'குருவின் ஆசி' - ரமா ஈச்வரன் எழுதிய கட்டுரை, வெளியீடு: தினமணி - இசை விழா மலர் (2011 - 2012) இதுவே இவரின் முதல் முக்கியமான மேடை நிகழ்ச்சி.

இவரது மாணாக்கர்களாக இளையராஜா, ஏ. ஆர். ரகுமான், ராஜ்குமார் பாரதி, மற்றும் கத்ரி கோபால்நாத்  இருந்துள்ளனர். மேற்கத்திய விபுணவிகலைஞரும் இசையமைப்பாளருமான பிராங்க்ளின் கீர்மையருடன் நிகழ்கலை நிகழ்ச்சிகளில் ஒருங்கிணைந்து பங்காற்றியுள்ளார்.

 விருதுகள் 
 1990 சங்கீத நாடக அகாதமி விருது
 2005 செம்பை வைத்தியநாத பாகவதர் விருது, குருவாயூர் தேவஸ்தானம் 
 2012 பத்ம பூசன் விருது  தமிழகத்தில் 7 பேருக்கு பத்ம விருதுகள் புதுவை விவசாயிக்கு பத்மஸ்ரீ தினமணி, சனவரி 26,2012
 2013 சங்கீத சூடாமணி விருது, 2013; வழங்கியது: ஸ்ரீ கிருஷ்ண கான சபா, சென்னை
 நாத கோவிதா பட்டம், 2014; வழங்கியது: நாதபிரம்மம் இசை இதழ் ‘Naada Kovida’ title for T.V. Gopalakrishnan, தி இந்து, டிசம்பர் 15,2014
 சங்கீத கலாநிதி விருது, 2014; வழங்கியது: மியூசிக் அகாதமி, சென்னை

 மேற்கோள்கள் 

 வெளியிணைப்புகள் 
 Timeless T V Gopalakrishnan
 Matchless in his art
 Crowning glory - செவ்வியை உள்ளடக்கிய ஒரு கட்டுரை
 Unfinished agenda

பகுப்பு:கருநாடக இசைப் பாடகர்கள்
பகுப்பு:மிருதங்கக் கலைஞர்கள்
பகுப்பு:பத்ம பூசண் விருது பெற்ற தமிழர்கள்
பகுப்பு:கலைமாமணி விருது பெற்றவர்கள்
பகுப்பு:சங்கீத சூடாமணி விருது பெற்றவர்கள்
பகுப்பு:1932 பிறப்புகள்
பகுப்பு:வாழும் மக்கள்
பகுப்பு:இந்திய வயலின் கலைஞர்கள்
பகுப்பு:சங்கீத கலாநிதி விருது பெற்றவர்கள்
பகுப்பு:கேரள சங்கீத நாடக அகாதமி விருது பெற்றவர்கள்
பகுப்பு:கேரள சங்கீத நாடக அகாதமி கூட்டாளர் விருது பெற்றவர்கள்